text: नई दिल्ली : चीनी सेना का 10 सदस्यीय प्रतिनिधिमंडल भारत में है। वह विवादित सीमा पर दोनों मुल्कों की सेनाओं के बीच तालमेल बढ़ाने के लक्ष्य से यहां आया है। डोकलाम गतिरोध के बाद चीनी सेना के प्रतिनिधिमंडल की इस तरह की यह पहली यात्रा है। चीनी सेना के पश्चिमी थिएटर कमान के उप कमांडर लेफ्टिनेंट जनरल लियु शियाओवु के नेतृत्व वाले चीनी सेना के उच्चस्तरीय प्रतिनिधिमंडल की यात्रा प्रधानमंत्री नरेंद्र मोदी और चीनी राष्ट्रपति शी चिनफिंग के बीच अनौपचारिक शिखर वार्ता में किए गए फैसलों के अनुरूप है।